2019. augusztus 8-án szerződtette az angol Arsenal csapata 25 millió fontért és öt évre szóló szerződést írt alá, valamint a hármas mezszámot kapta. A 2019–20-as szezon első felét sérülés miatt kihagyta. Szeptember 24-én mutatkozott be a Nottingham Forest elleni ligakupa találkozón kezdőként, majd a 77. percben Héctor Bellerín érkezett a helyére. Október 3-án gólpasszt jegyzett a Standard de Liège elleni Európa-liga mérkőzésen. Október 27-én a bajnokságban is bemutatkozott a Crystal Palace ellen, majd néhány fordulóval később ismét megsérült. A Covid19-pandémia miatt félbeszakított bajnokság újra indítását követően megkapta a klubtól a június hónap játékosa díjat remek teljesítményének elismerése képet. Július 26-án megszerezte a Watford elleni bajnoki mérkőzésen az első gólját az utolsó fordulóban. Auguszus 1-jén kezdőként lépett pályára a győztes kupa-döntő mérkőzésen.